
ΑΝΑΚΟΙΝΩΣΗ
Η Α CERT Ευρωπαϊκός Οργανισμός Πιστοποίησης ΑΕ ανακοινώνει προς κάθε ενδιαφερόμενο ότι μετά από σχετικές συνεννοήσεις που είχε τις τελευταίες ημέρες με τις αρμόδιες αρχές της Ρωσικής Ομοσπονδίας, το κλιμάκιο της Ομοσπονδιακής Υπηρεσίας Κτηνιατρικής και Φυτοϋγειονομικής Επίβλεψης της Ρωσικής Ομοσπονδίας (Rosselkhoznadzor) θα αφιχθεί στην Ελλάδα τη Δευτέρα, 20 Απριλίου 2015 προκειμένου να διενεργήσει επιτόπιο έλεγχο στις Ελληνικές κτηνιατρικές υπηρεσίες και σε δέκα (10) περίπου ελληνικές επιχειρήσεις παραγωγής τροφίμων ζωικής προέλευσης (γάλακτος, κρέατος, ιχθύων καθώς και των προϊόντων αυτών) που ενδιαφέρονται να εξάγουν τα προϊόντα τους στη Ρωσική Ομοσπονδία και γενικότερα στην Τελωνειακή Ένωση (ΤΕ).
Οι επιχειρήσεις που είναι ήδη εγγεγραμμένες στο μητρώο του Rosselkhoznadzor καθώς και οι νέες που ενδιαφέρονται να εγγραφούν σε αυτό μπορούν να υποβάλουν Αίτηση Εκδήλωσης Ενδιαφέροντος στην Α CERT, η οποία αναλαμβάνει την: 
· προετοιμασία, 

· εκπαίδευση, 
· αξιολόγηση και 
· πιστοποίηση 
των υπό ένταξη στο μητρώο επιχειρήσεων σύμφωνα με τις απαιτήσεις της νομοθεσίας της Τελωνειακής Ένωσης (ΤΕ) και της Ρωσικής Ομοσπονδίας. 
Σχετική αναφορά για το ρόλο της Α CERT υπάρχει στην επίσημη ιστοσελίδα του Rosselkhoznadzor (http://www.fsvps.ru/fsvps/news/12759.html?_language=en).
Στο πλαίσιο αυτό η A CERT καλεί τις ενδιαφερόμενες επιχειρήσεις να δηλώσουν άμεσα το ενδιαφέρον τους προκειμένου να ολοκληρώσουν εγκαίρως, πριν την άφιξη της ομάδας αξιολόγησής του Rosselkhoznadzor στην Ελλάδα, τις απαιτούμενες διαδικασίες. 
 
Πληροφορίες: Τηλ. 2310 210777 (κα Κωνσταντία Ναλμπάντη, Γεν. Διευθύντρια Α CERT) και e-mail: nn@a-cert.org. 

Την Αίτηση Εκδήλωσης Ενδιαφέροντος μπορείτε να την κατεβάσετε από εδώ.

 

